**राप्ती नदीमा डुङ्गा डुब्दा एक जना वेपत्ता, चार जनाको सकुसल उद्धार**

राप्ती नदीमा डुङ्गा डुब्दा वगेका पाँच जना मध्य चार जनाको सकुसल उद्धार गरिएको छ, भने एक जना नदीमा वगेर वेपत्ता भएको राजपुर गाविसका सचिव तुलसीराम खड्काले जानकारी दिए ।चार जना वाख्रा ब्यापारी र एक जना स्थानीय महिला गरी पाँच जना डुङ्गामा सवार थिए । राजपुर गाविस वडा नं. ७ गङ्गदी वाट सतवरीया गाविस वडा नं. ८ रिहार जाँदै गरेको डुङ्गा राप्ती नदीको गङ्गदी घाटमा आईतवार वेलुका पौने सात बजे डुवेको थियो ।

नदीमा वगेर वेपत्ता भएका साविक नारायणपुर गावीस निवासी ३२ वर्षिय शोमविर वोहरा नदीमा वेपत्ता हुनु भएको छ ।

स्थानीय र प्रहरीको सकृयतामा राप्ती नदीमा वगेका चार जनाको सकुसल उद्धार गरिएको हो । डुङ्गामा ३५ वटा वाख्रा पनि थिए ।